गुजरात सरकार ने संजीव भट्ट के खिलाफ आरोप-पत्र जारी किया  
नरेंद्र मोदी की भूमिका पर सवाल खड़े करने वाले निलंबित आईपीएस अधिकारी संजीव भट्ट को गुजरात गृह विभाग की तरफ से आरोप-पत्र जारी किया गया।
साल 2002 के गुजरात दंगों में मुख्यमंत्री नरेंद्र मोदी की भूमिका पर सवाल खड़े करने वाले निलंबित आईपीएस अधिकारी संजीव भट्ट को रविवार को गुजरात गृह विभाग की तरफ से आरोप-पत्र जारी किया गया।  यह आरोप-पत्र पिछले दस महीने के लिए सेवा से कथित तौर पर अनाधिकृत रूप से अनुपस्थित रहने के संदर्भ में जारी किया गया है।  इस हालिया घटना और मोदी के उपवास पर टिप्पणी करते हुए भट्ट ने कहा, मोदी सरकार इसी तरीके से अपनी सद्भावना प्रकट करती है। आज मुझे एक आरोप-पत्र दिया गया। इसमें वहीं आरोप लगाए गए हैं जो मेरे निलंबन पत्र में हैं।